[bookmark: _GoBack][image: Description: Description: Description: Description: Description: Grb_nik]               CRNA GORA
               SKUPŠTINA OPŠTINE NIKŠIĆ
               Broj:01- 030-175/1
               Nikšić, 7.7.2026. godine
                                                            
Z A P I S N I K
     Sa  dvanaeste sjednice  Skupštine opštine Nikšić, održane 30.6.2026. godine.
     Sjednica je održana u sali 1 Skupštine opštine Nikšić i počela je sa radom u 9.30 časova.
     Sjednicu je otvorila predsjednica Skupštine opštine Nikšić, Milica Lalatović Žižić. 
     Na osnovu evidencione liste, predsjednica Skupštine je konstatovala da sjednici prisustvuje 26 odbornika/ca  i da postoji kvorum za rad i odlučivanje.
     Sjednici nijesu prisustvovali odbornici: mr Boris Muratović, Ivan Radojičić, mr Anđela Vojinović, prof. dr Uglješa Urošević, Nikola Zirojević, Marko Jancer, Snežana Šurbatović, dr Mirko Varajić i Miodrag Nikolić.
[bookmark: _Hlk149110711]     Pored odbornika/ca, sjednici su prisustvovali: glavni administrator, Vladimir Bajić, rukovodilac Službe za saradnju, poslove predsjednika i informisanje, Marko Perućica, v.d. izvršne direktorice DOO „Vodovod i kanalizacija“ Jelena Drašković, izvršni direktor DOO „Komunalno“ Nemanja Vuković, izvršni direktor DOO ,,Autobuska stanica“ Nikšić, Draško Cerović, v.d. izvršnog  direktora DOO ,,Parking servis“ Nikšić, Mitar Goranović, izvršna direktorica DOO ,,Agencije za projektovanje i planiranje“ Nikšić, Ana Vukotić, predsjednik Savjeta za razvoj i zaštitu lokalne samouprave, Miroslav Doderović, članica Savjeta za saradnju lokalne samouprave i nevladinih organizacija, Kristina Vasiljević, starješine organa lokalne uprave i predstavnici medija.
Skupština je sa 26 glasova  ,,za,, bez glasova ,,protiv,, i bez ,,uzdržanih,, glasova usvojila
Zapisnik

sa jedanaeste sjednice održane 21.4.2026. godine, bez primjedbi


Skupština je sa 26 glasova  ,,za,, bez glasova ,,protiv,, i bez ,,uzdržanih,, glasova usvojila

Zapisnik

sa Druge - posebne sjednice Skupštine opštine Nikšić, održane 2.6.2026. godine, bez primjedi


     Predsjednica Skupštine dala je potrebna objašnjenja o predloženom dnevnom redu i istakla  da je sjednicu sazvala  u skladu sa članom 60 Poslovnika o radu Skupštine. 
     Podsjetila  je da  je u pripremi sjednice održala  sastanak  sa predstavnicima klubova odbornika koji su obrazovani i predstavnicima političkih partija koje su zastupljene u Skupštini opštine Nikišić, radi utvrđivanja termina održavanja sjednice i dogovora oko predloga dnevnog reda.
   
    Predsjednik Opštine, aktom broj 02-031-sl od 24.6.2026. godine, dostavio je predlog da se u dnevni red sjednice Skupštine, kao tačka dnevnog reda uvrsti Predlog odluke o davanju saglasnosti na Cjenovnik Društva sa ograničenom odgovornošću“ Autobuska stanica“ Nikšić.
     Skupština je sa 17 glasova „za“, bez glasova „protiv“ i devet „uzdržanih“ glasova usvojila predlog predsjednika Opštine da se u dnevni red sjednice Skupštine, kao tačka dnevnog reda, uvrsti - Predlog odluke o davanju saglasnosti na Cjenovnik Društva sa ograničenom odgovornošću“ Autobuska stanica“ Nikšić.
     Predlagač materijala, koji su predmet dnevnog reda sjednice, je predsjednik Opštine.
    Predsjednica Skupštine je predložila da se, Predlog odluke o davanju saglasnosti na Cjenovnik Društva sa ograničenom odgovornošću“ Autobuska stanica“ Nikšić razmatra kao 7. tačka dnevnog reda.
  
    Prešlo se na utvrđivanje dnevnog reda sjednice Skupštine.

    Skupština je sa 26 glasova "za", bez glasova "protiv" i bez "uzdržanih" glasova utvrdila  sljedeći
D n e v n i    r e d
1. Predlog Odluke o završnom računu budžeta Opštine Nikšić za 2025. godinu;
2. Predlog Odluke o kreditnom zaduženju Opštine Nikšić;
3. Predlog Odluke o izmjenama Programa za podsticanje poljoprivredne proizvodnje u Opštini Nikšić za 2026.  godinu;
4. Predlog Odluke o izmjeni Odluke o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u opštini Nikšić;
5. Predlog Odluke o naknadi za urbanu sanaciju;
6. [bookmark: _Hlk233892724]Predlog Odluke o donošenju Elaborata o parking zonama, dozvoljenom vremenu parkiranja,   kategoriji motornih vozila koji se mogu parkirati i načinu naplate naknade parkiranja za opšta i posebna parkirališta u Nikšiću;
7. Predlog odluke o davanju saglasnosti na Cjenovnik Društva sa ograničenom odgovornošću“ Autobuska stanica“ Nikšić;
8. Izvještaj o stanju imovine u Opštini Nikšić;
9. Izvještaj o radu sa finansijskim izvještajem DOO „Vodovod i kanalizacija“ Nikšić za 2025. godinu, sa Predlogom ocjena i zaključaka;
10. Izvještaj o radu sa finansijskim izvještajem DOO „Komunalno“ Nikšić za 2025. godinu, sa  Predlogom ocjena i zaključaka;
11. Izvještaj o radu i finansijskom poslovanju Agencije za projektovanje i planiranje za 2025.  godinu;
12. Izvještaj o radu sa finansijskim izvještajem „Parking servis Nikšić“ d.o.o za 2025. godinu sa     Predlogom ocjena i zaključaka;
13. Izvještaj o radu sa finansijskim izvještajem DOO „Autobuska stanica“ Nikšić za 2025. godinu sa   Predlogom ocjena i zaključaka;
14. Predlog lokalnog akcionog plana za zaštitu lica sa invaliditetom od diskriminacije i promociju  jednakosti za period 2026. -2030. godine;
15. Izvještaj o radu Savjeta za saradnju lokalne samouprave i nevladinih organizacija za 2025. godinu;
16. Izvještaj o radu Savjeta za razvoj i zaštitu lokalne samouprave za 2025. godinu i
17. Izbor i imenovanja.

      Materijale za predloženi dnevni red sjednice Skupštine, osim tačaka VII i XVII razmatrao je i prihvatio Savjet za razvoj i zaštitu lokalne samouprave.
I      
Predlog Odluke o završnom računu budžeta Opštine Nikšić za 2025. godinu
      
[bookmark: _Hlk161910856][bookmark: _Hlk162007884]         Predsjednica Skupštine je podsjetila da su nadležna radna tijela Skupštine prihvatila Predlog odluke i predložila Skupštini da isti usvoji.
        Uvodno izlaganje, povodom ove tačke dnevnog reda, imala je Tamara Jevtić, sekretarka Sekretarijata za finansije, razvoj i preduzetništvo.
        U diskusiji su učestvovali  Rajko Perović i Slobodanka Roganović.
        Pitanje je postavila Slobodanka Roganović (1).
        Proceduralno, riječ je zatražio i dobio Marko Burić.
        Završnog  izlaganja nije bilo.


         Skupština je prihvatila predlog predsjednice Skupštine da se prije prelaska na II tačku dnevnog reda na molbu obrađivača materijala,  v.d. sekretarke Sekretrijata za socijalno staranje i osobe sa invaliditetom Maje Todorović, razmatra tačka XIV.

XIV

Predlog lokalnog akcionog plana za zaštitu lica sa invaliditetom od diskriminacije i promociju  jednakosti za period 2026. -2030. godine


       Predsjednica Skupštine je podsjetila da su nadležna radna tijela Skupštine, prihvatila Izvještaj i predložila Skupštini da isti usvoji.
        Uvodno izlaganje, povodom ove tačke dnevnog reda, imala je Maja Todorović, v.d. sekretarke Sekretarijata za socijalno staranje i osobe sa invaliditetom.
        U diskusiji su učestvovali: Kristina Šćepanović i Anica Đurović.
        Pitanja je postavila Kristina Šćepanović (15).
        Odgovore na postavljena pitanja dala je Maja Todorović.
        Završnog  izlaganja nije bilo.


II

Predlog Odluke o kreditnom zaduženju Opštine Nikšić

          Predsjednica Skupštine je podsjetila da su nadležna radna tijela Skupštine, prihvatila Predlog odluke i predložila Skupštini da isti usvoji.
            Uvodno izlaganje povodom ove tačke dnevnog reda, imala je Tamara Jevtić, sekretarka Sekretarijata za finansije, razvoj i preduzetništvo.
            U diskusiji su učestvovali: Slobodanka Roganović, Radovan Bijelić i Rajko Perović.  
            Završnog  izlaganja nije bilo.

III

Predlog Odluke o izmjenama Programa za podsticanje poljoprivredne proizvodnje u Opštini Nikšić za 2026.  godinu

            Predsjednica Skupštine je podsjetila da su nadležna radna tijela Skupštine, prihvatila Predlog odluke i predložila Skupštini da isti usvoji. 
          Uvodno izlaganje, povodom ove tačke dnevnog reda, imala je Tamara Jevtić, sekretarka Sekretarijata za finansije, razvoj i preduzetništvo.
           Pitanje je postavio Marko Burić (1).
           Odgovor na postavljeno pitanje dala je Tamara Jevtić.
           U diskusiji su učestvovali: Rajko Perović, Anica Đurović i Radovan Bijelić.
           Završnog  izlaganja nije bilo.

           
IV

Predlog Odluke o izmjeni Odluke o kriterijumima, načinu i postupku raspodjele sredstava za   subvencioniranje premija osiguranja u stočarskoj proizvodnji u opštini Nikšić

       Predsjednica Skupštine je podsjetila da su nadležna radna tijela Skupštine, prihvatila Predlog odluke i predložila Skupštini da isti usvoji. 
         Uvodno izlaganje, povodom ove tačke dnevnog reda, imala je Tamara Jevtić, sekretarka Sekretarijata za finansije, razvoj i preduzetništvo.
      U pretresu  je učestvovao Rajko Perović. 
         Završnog  izlaganja nije bilo.

V

Predlog Odluke o naknadi za urbanu sanaciju

        Predsjednica Skupštine je podsjetila da su nadležna radna tijela Skupštine, prihvatila Predlog odluke i predložila Skupštini da isti usvoji. 
        Odbor za finansije, privredu i razvoj je takođe prihvatio Predlog odluke i donio: 
Zaključak kojim se od Skupštine Crne Gore, odnosno nadležnih organa, traži da razmotre mogućnost umanjenja cijena i troškova legalizacije poljoprivrednih objekata. Imajući u vidu specifičnu razuđenost i veliku površinu opštine Nikšić, kao i veliki broj poljoprivrednih objekata, Odbor smatra da je neophodno omogućiti njihovu legalizaciju po realnim i ekonomski održivim  cijenama.

       Uvodno izlaganje, povodom ove tačke dnevnog reda, imao je Željko Knežević, v.d. sekretara Sekretarijata za urbanizam i stambene poslove.
           U diskusiji su učestvovali: Radovan Bijelić, Slobodanka Roganović i Rajko Perović.
           Pitanja je postavila Slobodanka Roganović (3).
           Odgovor na postavljena pitanja dao je Željko Knežević.
           Završnog  izlaganja nije bilo.

 


VI

Predlog Odluke o donošenju Elaborata o parking zonama, dozvoljenom vremenu parkiranja, kategoriji motornih vozila koji se mogu parkirati i načinu naplate naknade parkiranja za opšta i posebna parkirališta u Nikšiću

         Predsjednica Skupštine je podsjetila da su nadležna radna tijela Skupštine, prihvatila Predlog odluke i predložila Skupštini da isti usvoji.
         Uvodno izlaganje, povodom ove tačke dnevnog reda, imao je Milorad Zečević, v.d. sekretara Sekretarijata za komunalne poslove i saobraćaj.
          Pitanja i diskusije nije bilo.
          Završnog izlaganja nije bilo.


VII

Predlog odluke o davanju saglasnosti na Cjenovnik Društva sa ograničenom odgovornošću“ Autobuska stanica“ Nikšić

           Predsjednica Skupštine je podsjetila da su nadležna radna tijela Skupštine, prihvatila Predlog odluke i predložila Skupštini da isti usvoji.
[bookmark: _Hlk233887034]           Uvodno izlaganje, povodom ove tačke dnevnog reda, imao je  Draško Cerović, direktor DOO „Autobuska stanica“ Nikšić.
        Pitanja i diskusije nije bilo.
        Završnog izlaganja nije bilo.

   Predsjednica Skupštine odredila je pauzu u 12.25 časova.

* * *

    Sjednica je nastavila sa radom u 13:20 časova.

VIII

Izvještaj o stanju imovine u Opštini Nikšić

           Potpredsjednik Skupštine, Nikola Goranović je podsjetio da su nadležna radna tijela Skupštine, prihvatila Izvještaj i predložila Skupštini da isti usvoji.
            Uvodno izlaganje, povodom ove tačke dnevnog reda, imao je Radosav Urošević, direktor Direkcije za imovinu.
           Pitanja su postavili: Aleksandar Mrvošević (5) i Marija Lalatović (2).
           Odgovore na postavljena pitanja dali su: Radosav Urošević i Aleksandar Mrvošević.
[bookmark: _Hlk233887643]           Završnog  izlaganja nije bilo.

IX

Izvještaj o radu sa finansijskim izvještajem DOO „Vodovod i kanalizacija“Nikšić za 2025. godinu,  sa Predlogom ocjena i zaključaka

      Predsjednica Skupštine je podsjetila da je Odbor za planiranje, uređenje prostora i komunalno stambene djelatnosti prihvatio Izvještaj i predložio  Skupštini da isti  usvoji.
       Odbor za finansije, privredu i razvoj nije prihvatio Izvještaj i uputio ga je Skupštini na odlučivanje.
        Uvodno izlaganje, povodom ove tačke dnevnog reda, imala je  Jelena Drašković, v.d. izvršna direktorica DOO „Vodovod i kanalizacija“ Nikšić. 
           U diskusiji su učestvovali: Marko Burić, Jelena Drašković i Rajko Perović.
        Na pitanje  Marka Burića (1), odgovor  je dala Jelena Drašković.
           Završnog  izlaganja nije bilo.

X
Izvještaj o radu sa finansijskim izvještajem DOO „Komunalno“ Nikšić za 2025. godinu, sa  Predlogom ocjena i zaključaka

           Predsjednica Skupštine je podsjetila da su nadležna radna tijela Skupštine, prihvatila Izvještaj i predložila Skupštini da isti usvoji.
           Uvodno izlaganje, povodom ove tačke dnevnog reda, imao je Nemanja Vuković, direktor DOO „Komunalno“ Nikšić.
[bookmark: _Hlk233890349]          U diskusiji su učestvovali: Marko Gardašević, Aleksandar Mrvošević, Nemanja Vuković i Marko Burić.
          Pitanja su postavili: Marko Gardašević (4) i Aleksandar Mrvošević (15).
          Odgovore na postavljena pitanja dao je Nemanja Vuković.
          Završno  izlaganje dao je Nemanja Vuković.


XI
Izvještaj o radu i finansijskom poslovanju Agencije za projektovanje i planiranje za 2025.  godinu


         Predsjednica Skupštine je podsjetila da su nadležna radna tijela Skupštine, prihvatila Izvještaj i predložila Skupštini da isti usvoji.
      Uvodno izlaganje, povodom ove tačke dnevnog reda, imala je Ana Vukotić, direktorica DOO „Agencija za projektovanje i planiranje“.
       U diskusiji su učestvovali: Rajko Perović, Ana Vukotić, Đuro Radulović, Rajko Albijanić, Marko Burić, Marija Lalatović i Nikola Goranović.
       Pitanje je postavio Rajko Perović (1).
       Odgovor na postavljeno pitanje dala je Ana Vukotić.
[bookmark: _Hlk233978959]          Završnog  izlaganja nije bilo.

XII
Izvještaj o radu sa finansijskim izvještajem Društva sa ograničenom odgovornošću "Parking servis Nikšić" za  2025. godinu  sa Predlogom ocjena i zaključaka


         Predsjednica Skupštine je podsjetila da su nadležna radna tijela Skupštine, prihvatila Izvještaj i predložila Skupštini da isti usvoji.
       Uvodno izlaganje, povodom ove tačke dnevnog reda, imao je Mitar Goranović, v.d. direktor „Parking servis Nikšić“.
          U diskusiji su učestvovali: Rajko Perović i Mitar Goranović.
          Završnog  izlaganja nije bilo.
 

[bookmark: _Hlk233890993]XIII

Izvještaj o radu sa finansijskim izvještajem DOO „Autobuska stanica“ Nikšić za 2025. godinu sa   Predlogom ocjena i zaključaka


       Predsjednica Skupštine je podsjetila da su nadležna radna tijela Skupštine, prihvatila Izvještaj i predložila Skupštini da isti usvoji.
       Uvodno izlaganje, povodom ove tačke dnevnog reda, imao je Draško Cerović, izvršni direktor DOO „Autobuska stanica“ Nikšić.
       U diskusiji su učestvovali: Ivana Sarić, Draško Cerović, Marko Burić, i Nikola Goranović.
        Pitanje je postavio Rajko Perović (4).
        Odgovore na postavljena pitanja i završno  izlaganje dao je Draško Cerović.


[bookmark: _Hlk233891549]XV

Izvještaj o radu Savjeta za saradnju lokalne samouprave i nevladinih organizacija za 2025. godinu

           Predsjednica Skupštine je podsjetila da su nadležna radna tijela Skupštine prihvatila Izvještaj i predložila Skupštini da isti usvoji.
[bookmark: _Hlk233891604]         Uvodno izlaganje, povodom ove tačke dnevnog reda, imala je Kristina Vasiljević, članica Savjeta za saradnju lokalne samouprave i nevladinih organizacija.
         Pitanja i diskusije nije bilo.
          Završnog izlaganja nije bilo.

XVI

Izvještaj o radu Savjeta za razvoj i zaštitu lokalne samouprave za 2025. godinu

           Predsjednica Skupštine je podsjetila da su nadležna radna tijela Skupštine prihvatila Izvještaj i predložila Skupštini da isti usvoji.
         Uvodno izlaganje, povodom ove tačke dnevnog reda, imao je Miroslav Doderović, predsjednik Savjeta za razvoj i zaštitu lokalne samouprave.
           U diskusiji su učestvovali: Kristina Šćepanović, Miroslav Doderović i Miodrag Đurović.
           Završno  izlaganje dao je Miroslav Doderović.


XVII

Izbor i imenovanja

          U okviru ove tačke dnevnog reda bilo je predviđeno imenovanje Žirija za dodjelu Nagrade oslobođenja Nikšića za 2026. godinu, imenovanje Komisije za Studentsku nagradu opštine Nikšić za 2026. godinu,  davanje  saglasnosti na Odluku Odbora direktora “Parking servisa Nikšić” d.o.o. o izboru Mitra Goranovića za izvršnog direktora “Parking servisa Nikšić” d.o.o., davanje saglasnosti na Odluku Upravnog odbora Javnog preduzeća Sportski centar Nikšić o imenovanju Boška Draškovića za direktora, davanje saglasnosti na Odluku Savjeta Javne ustanove Narodna biblioteka „Njegoš“ Nikšić o izboru Lijane Živković za direktoricu, imenovanje članova Skupštine DOO “Agencija za upravljanje zaštićenim područjima opštine Nikšić”, imenovanje dva člana Skupštine Vaterpolo kluba “Sutjeska”, imenovanje člana Pozorišnog savjeta JU “Nikšićko pozorište”, imenovanje člana Savjeta JU Narodna biblioteka “Njegoš” Nikšić, razrješenje dr Dragutina Višnjića dužnosti člana Odbora za društvene djelatnosti i imenovanje Novaka Koprivice za člana Odbora za društvene djelatnosti, razrješenje dr Dragutina Višnjića dužnosti člana Savjeta za prevenciju narkomanije i imenovanje Novaka Koprivice za člana Savjeta za prevenciju narkomanije i  odluka o izmjeni Odluke o određivanju odbornika za sklapanje braka.
         Pretresa povodom ove tačke dnevnog reda nije bilo.

         Predsjednica Skupštine odredila je pauzu u 18.25 časova.

* * *

  Sjednica je nastavila sa radom u 18:30 časova.


         Prešlo se na pojedinačno izjašnjavanje o svim tačkama dnevnog reda.

      Skupština je  sa 17 glasova ,,za,, 11 glasova „protiv,, i bez ,,uzdržanih,,  glasova, donijela  
Odluku
o Završnom računu budžeta opštine Nikšić za 2025. godinu


      Skupština  sa 17 glasova ,,za,, 11 glasova „protiv,, i bez ,,uzdržanih,,  glasova, nije usvojila
Odluku
 o kreditnom zaduženju Opštine Nikšić


Skupština je sa 28 glasova ,,za,, bez glasova“ protiv,, i bez ,,uzdržanih,,  glasova, donijela
Odluku
        o izmjenama Programa za podsticanje poljoprivredne proizvodnje u Opštini Nikšić za 2026. godinu


      Skupština je  sa 28 glasova  ,,za,, bez glasova „protiv,, i bez ,,uzdržanih,,  glasova, donijela  
Odluku
 o izmjeni Odluke o kriterijumima, načinu i postupku raspodjele sredstava za subvencioniranje premija osiguranja u stočarskoj proizvodnji u opštini Nikšić


      Skupština je  sa 17 glasova ,,za,, 11 glasova „protiv,, i bez ,,uzdržanih,,  glasova, donijela  
Odluku
o naknadi za urbanu sanaciju


      Skupština je sa 17 glasova ,,za,, bez glasova „protiv,, i 11 ,,uzdržanih,,  glasova, donijela  
Odluku
 o donošenju Elaborata o parking zonama, dozvoljenom vremenu parkiranja,   kategoriji motornih vozila koji se mogu parkirati i načinu naplate naknade parkiranja za opšta i posebna parkirališta u Nikšiću

      Skupština je sa 28 glasova ,,za,, bez glasova „protiv,, i bez  ,,uzdržanih,,  glasova, donijela  
Odluku
o davanju saglasnosti na Cjenovnik Društva sa ograničenom odgovornošću“ Autobuska stanica“ Nikšić 

      Skupština je sa 17 glasova ,,za,, bez glasova „protiv,, i 11 ,,uzdržanih,,  glasova, donijela sledeći 
ZAKLJUČAK
Usvaja se Izvještaj o stanju imovine u Opštini Nikšić

Skupština je sa 17 glasova ,,za,, 11 glasova“ protiv,, i bez ,,uzdržanih,,  glasova, dala sledeće:
OCJENE
1. Izvještaj o radu DOO „Vodovod i kanalizacija“ Nikšić za 2025. godinu daje prikaz obavljanja djelatnosti od javnog interesa, kao i dopunskih  djelatnosti utvrđenih Zakonom o komunalnim djelatnostima, Odlukom o osnivanju Društva sa ograničenom odgovornošću „Vodovod i kanalizacija“ Nikšić i Statutom društva.
2. U DOO „Vodovod i kanalizacija“ Nikšić na dan 31.12.2025. godini bilo je ukupno 191 zaposlenih, od toga 180 na neodređeno vrijeme, a  11 zaposlenih na određeno vrijeme. 
3. Osnovni oblici organizovanja Društva, shodno Statutu Društva su: tehnički sektor, ekonomski sektor, pravni sektor, službe i drugi organizacioni oblici.
4. Snabdijevanje vodom korisnika iz sistema vodosnabdijevanja Nikšića u 2025. godini bilo je veoma zahtjevno ali na zadovoljavajućem nivou. U većem dijelu godine za vodosnabdijevanje grada korišćena su izvorišta Donji i Gornji Vidrovan. U sušnom periodu zbog smanjene izdašnosti ovih izvorišta i značajno povećanja potrošnje od strane stanovništva izvorište Poklonci je bilo aktivno u periodu od 24 juna do 24 oktobra 2025. godine, a izvorište Blace u periodu od 20. jula do 24. oktobra 2025. godine. U periodu od kraja juna do kraja oktobra sistem nije bio u mogućnosti da snabdije sve korisnike vodom, pa su u prigradskim naseljima uvedena planska isključenja, odnosno restrikcije u vodosnabdijevanju. Posebno ugrožena naselja vezana za gradski sistem vodosnabdijevanja bila su: Stubički kraj, Bogetići i Kličevo. Sve seoske  vodovode karakteriše značajno povećanje potrošnje vode u ljetnjim periodima, veliki broj nelegalnih priključaka na vodovodnoj mreži i neracionalna potrošnja korisnika. Od seoskih vodovoda koji se snabdijevaju preko gradskog vodovodnog sistema u ljetnjem periodu najviše problema je bilo na vodovodima Stubički kraj i Bogetići pa je Društvo u najsušnijem periodu uvodilo restrikcije. Od seoskih vodovoda koji imaju nezavisne sisteme vodosnabdijevanja, u ljetnjem periodu kao i prethodne godine najveća problematika je bila vezana za vodovod u Župi nikšićkoj. Razlozi ovakvog stanja su: povećanje potrošnje vode od strane korisnika, nelegalna potrošnja,  tehnički problemi ovog sistema koji od njegove izgradnje nijesu riješeni, neodgovorno djelovanje pojedinih stanovnika ove mjesne zajednice (jedan dio korisnika nema ugrađene vodomjere), pojedinci bez dozvole vrše zatvaranje ventila na vodovodnoj mreži i na taj način ostavljaju pojedina naselja bez vode. Vodovod Petrovići sa okolnim naseljima, takođe je u ljetnjem periodu bio opterećen velikoim potrošnjom od strane korisnika.  Uz redovno održavanje i saniranjem kvarova koji su se dešavali na pumpnim postrojenjima sistem je funkcionisao. Vodovodni sistem u Grahovu uz redovno održavanje snabdijevao je uredno sve korisnike ove MZ. Zbog sve većeg broja novih priključaka na vodovodnu mrežu u narednom periodu trebalo bi razmišljati o izgradnji novog postrojenja koje će imati veći kapacitet. 
5. Tokom 2025. godine ispravnost i kvalitet vode za piće je kontrolisao Institut za javno zdravlje kao i interna renovirana i osavremenjena laboratorija Društva. Tokom čitave godine kvalitet vode je bio u skladu sa Pravilnikom o zdravstvenoj ispravnosti i nalazom da voda odgovara za ljudsku upotrebu.  U vrijeme padavina velikog intenziteta u martu i novembru u tri navrata registrovana je povećana mutnoća vode na izvorištima. O nastalim situacijama javnost je putem medija obavještavana o nastalim situacijama i o potrebnim mjerama predostrožnosti. U svakom od navedenih slučajeva voda je mikrobiološki bila ispravna. 
6. U cilju obezbjeđenja urednog vodosnabdijevanja i dovoljne količine vode ispravne za piće svim korisnicima, permanentnom smanjenju gubitka na mreži, Društvo je tokom 2025. godine:
-radilo na izgradnji i proširenju vodovodne mreže (smanjenje učešća azbestnih cijevi u   ukupnoj mreži), zamjeni vodomjera, mjerenju, regulaciji i racionalizaciji potrošnje vode po zonama kao i tretmanu vode-hlorisanje;
7. Vršeno je kontinuirano održavanje i rekonstrukcija fekalne i atmosferske kanalizacione mreže, izgradnja nove kanalizacione mreže i pružanje usluga po zahtjevima građana i pravnih lica. Intezivirani su radovi na priključenju objekta individualnog i kolektivnog stanovanja na mrežu fekalne kanalizacije čime se obezbjeđuje veća količina otpadnih voda za novoizgrađeno postrojenje. Opšti cilj je da se, priključenjem objekta na mrežu fekalne kanalizacije te uklanjanjem septičkih jama, doprinese zaštiti životne sredine i poboljšanju kvaliteta uslova života stanovništva. Za održavanje kanalizacije se koriste specijalna vozila velike starosti što otežava same intervencije. Pored dotrajalosti vozila dodatni problem  u radu službe  je bio usled nedostatka adekvatne radne snage.
[bookmark: _Hlk168044090]       Ukupan prihod koji je ostvaren u 2025. godini iznosi 4.859.607,45€. Najznačajniju stavku u formiranju ukupnog prihoda predstavljaju poslovni prihodi 96,14% dok finansijski i ostali prihodi iznose 3,85% ukupnog prihoda. Najveći dio čine prihodi od osnovne djelatnosti 63,38% ukupnog prihoda i to: od prodaje vode 40,79% (u apsolutnom iznosu 1.982.009,41€) i odvodnje otpadnih komunalnih voda 22,59% (u apsolutnom iznosu 1.097.742,39€). Prihodi od izrade priključaka i zamjene vodomjera iznose 75.143,65€ (1,55% ukupnog prihoda). Od radova na vodovodnoj i kanalzacionoj mreži Društvo je prihodovalo 479.119,91€ (9,86% ukupnog prihoda). Prihodi od crpljenja, odvoza i zbrinjavanja otpadnih voda iz septičkih jama iznose 52.412,21€ (1,08% ukupnog prihoda).       Održavanjem atmosferske kanalizacije Društvo je prihodovalo 58.821,16€ (1,21% ukupnog prihoda). Odloženi prihodi u visini amortizacije komunalne infrastrukture iznose 657.708,78€ (13,54% ukupnih prihoda). Prihodi od prodaje vode putem cistijerni iznose 21.292,06€ (0,44% ukupnih prihoda). Prihodi od ostalih usluga i ostali poslovni iznose 248.263,69€ (5,10% ukupnih prihoda).
       Ukuni rashodi  za 2025. godinu iznose 5.109.238,62€. Troškovi zarada, naknada zarada i ostali lični rashodi iznose 2.790.131,99€ i bilježe povećanje od 13,85% u odnosu na prošlu godinu, a sve uzrokovano primjenom  Granskog kolektivnog ugovora.   
       Materijalni troškovi zbirno iznose 683.055,14€. Troškovi materijala za izradu i režijskog materijala su za 3,04% smanjeni  u odnosu na 2024. godinu shodno smanjenju obima radova na vodovodnoj i kanalizacionoj mreži.
Društvo je u izvještajnom periodu ostvarilo  ukupne  prihode u iznosu od 4.859.607,45€, ukupne  rashode u  iznosu od 5.109.238,62€, te  iskazalo gubitak u poslovanju u iznosu od 249.631,17€.
       Na osnovu datih ocjena Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela sledeće
ZAKLJUČKE
Usvaja se Izvještaj o radu DOO „Vodovod i kanalizacija“ Nikšić za 2025. godinu.
1. Društvo je efektivno radilo na povećanju prihoda uz poboljšanje naplate dugovanja od korisnika usluga, na optimizaciji troškova, kao i na izmirivanju zaostalih dugovanja.  
2. Preduzeti mjere na unapređenju finansijskog poslovanja Društva, smanjenju troškova i povećanju naplate potraživanja, kako bi se obezbijedilo stabilno i održivo poslovanje u narednom periodu.
3. Sprovesti mjere kontrole na identifikaciji ilegalnih priključaka u cilju smanjenja nelegalnih potrošača vode, pogotovu u prigradskim naseljima i u ljetnjem periodu, što bi znatno uticalo na smanjenje gubitaka na mreži.
4. Imajući u vidu starost i dužinu vodovodne mreže u sistemu vodosnabdijevanja, a kako bi produžili životni vijek sistema i održali njegovu efektivnost, u narednom periodu neophodno je značajno više ulagati u rekonstrukciju.
5. Održati postojeći nivo funkcionisanja mreže atmosferske i fekalne kanalizacije i u skladu sa zahtjevima građana i planovima Opštine pristupi njenom proširenju.
6. Nastaviti sa preduzimanjem mjera na povećanju broja priključenja postojećih objekata na izgrađenu fekalnu kanalizaciju u cilju njene potpune valorizacije.
7. Nastaviti sa ažuriranjem katastra podzemnih instalacija (vodovoda, fekalne i atmosferske kanalizacije).
8. U cilju blagovremenog i efikasnog izvršavanja poslova iz okvira svoje djelatnosti neophodno je raditi na unapređenju saradnje sa lokalnom upravom i drugim javnim službama.
9. U saradnji sa Osnivačem pronaći modele za obezbjeđenje finansijskih sredstava za poboljšanje tehničke opremljenosti Društva, stvaranje razvojnih mogućnosti u cilju proširenja djelatnosti i ostvarivanjem prihoda. 

[bookmark: _Hlk233893410]Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, dala sledeće:
OCJENE
1. Izvještaj o radu DOO „Komunalno“ Nikšić za 2025. godinu pruža pregled aktivnosti i zadataka Društva, ističe ključne izazove na koje je Društvo nailazilo tokom obavljanja svojih poslova, kao i daje uvid u postignute rezultate poslovanja.
2. Imajući u vidu: naslijeđene gubitke, nedostatak adekvatne radne snage i  djlimično zastarjelu opremu koja  je ograničavala produktivnost i kvalitet usluga, Društvo je kroz kontinuirano i kvalitetno pružanje komunalnih usluga, u protekloj godini, uspješno realizovalo većinu planiranih aktivnosti prema predviđenom planu i dinamici . 
3. Poslovanje je bilo uspješno i stabilno sa pozitivnim finansijskim rezultatom što ukazuje na dobru operativnu efikasnost uprkos izazovima. Ostvaren je rast prihoda i efikasno korišćenje sredstava. Uspješno su ispunjeni operativni ciljevi dok poteškoće sa ranijim dugovanjima zahtijevaju plan otplate kroz finansijsko planiranje.
4. Društvo  nastavlja da pokazuje stabilan i pozitivan trend poslovanja u 2025. godini u kojoj je ostvarilo pozitivan finansijski rezultat sa iskazanom dobiti u iznosu od 411.975,00 €. Ukupno ostvareni prihodi u iznosu od 6.064.244,32 € su u odnosu na 2024.godinu povećani za 44%. 
5. Značajna stavka u povećanju sopstvenih prihoda u iznosu 1.729.459,71 € je prihod od usluga odvoza i  deponovanja komunalnog otpada u 2025. godini, fizičkim i pravnim licima. 
       Na osnovu datih ocjena Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela sledeće

ZAKLJUČKE
Usvaja se Izvještaj o realizaciji programa obavljanja komunalnih djelatnosti DOO „Komunalno“ Nikšić za 2025. godinu.
1. Nastaviti s intenzivnim aktivnostima iz djelatnosti Društva koje je poslovalo u skladu sa planom i očekivanjima. Društvo je ostvarilo pozitivne poslovne rezultate, što pokazuje sposobnost prilagođavanja tržišnim uslovima. Potrebno je održavati postojeće rezultate i raditi na daljoj optimizaciji troškova.
2. Preduzeti aktivnosti na vršenju selekcije komunalnog otpada, odvajanjem reciklabilnih materijala direktno u domaćinstvu (po uzoru na postavljene specijalne kaveze za karton i reciklomate) u cilju  suzbijanja nastanka neuređenih  odlagališta otpada. 
3. Neophodno je i dalje ulagati u  modernizaciju voznog parka  da bi se iz upotrebe izbacila polovna vozila koja su teret Društva, nabavkom nove ili renovacijom postojeće opreme čime bi se povećala efikasnost i smanjili troškovi održavanja.
4. Uskladiti broj zaposlenih potrebama posla, kreiranjem strategije za privlačenje i zadržavanje  radne snage kao i dodatne obuke zaposlenih. 

[bookmark: _Hlk233958017]Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, dala sledeće:
OCJENE
1.  Izvještaj pruža pregled aktivnosti Agencije u oblasti prostornog planiranja, projektovanja i pružanja stručne podrške Opštini Nikšić u realizaciji razvojnih i infrastrukturnih projekata.
1. Imajući u vidu da je Agencija tokom 2024. godine poslovala u sastavu Opštine Nikšić, a da za 2025. godinu nije postojao usvojen Program rada kao poseban dokument Agencije, nije bilo moguće izvršiti uporednu analizu planiranih i ostvarenih aktivnosti i rezultata.
1. Poslovanje Agencije u 2025. godini odvijalo se u skladu sa zakonskim i statutarnim obavezama, uz pružanje stručnih usluga iz djelokruga rada društva i podršku realizaciji razvojnih prioriteta lokalne samouprave.
1. Agencija je u izvještajnom periodu realizovala aktivnosti u skladu sa raspoloživim kapacitetima, pri čemu je poseban fokus bio na pripremi projektne dokumentacije, planskih rješenja i stručnih podloga za potrebe Opštine Nikšić.
[bookmark: _Hlk233958116]       Na osnovu datih ocjena Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela sledeće
ZAKLJUČKE
Usvaja se Izvještaj o radu Agencije za projektovanje i planiranje DOO Nikšić za 2025. godinu.
1. Konstatuje se da je Agencija u izvještajnom periodu uspješno realizovala aktivnosti iz svoje nadležnosti i pružila stručnu podršku u pripremi i realizaciji projekata i planskih dokumenata od značaja za Opštinu Nikšić. 
1. U narednom periodu potrebno je nastaviti sa jačanjem organizacionih i stručnih kapaciteta Agencije, kao i sa unapređenjem planiranja aktivnosti kroz donošenje godišnjih programa rada i definisanje mjerljivih pokazatelja uspješnosti.

Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, dala sledeće:
OCJENE
 1. Izvještaj o radu „Parking servis Nikšić” d.o.o.  za 2025. godinu sadrži osnovne podatke o djelatnosti od javnog interesa koju obavlja, a koja mu je povjerena osnivačkim aktima. 
2. Društvo je realizovalo planirane poslove i obezbijedilo kontinuitet u pružanju parking usluga. Na posebnim parkiralištima zamijenjena je postojeća oprema novom savremenom opremom – samonaplatnim stanicama, izvršena je implementacija POS terminala elektronskim sistemom plaćanja putem elektronskih kartica i obnovljena horizontalna saobraćajna signalizacija na svim opštim i posebnim parkiralištima. 
3. U izvještajnom periodu Društvo je ostvarilo ukupan prihod u iznosu od 329.506,02 eura, a ukupni rashodi su iznosili 349.653,99  eura.
4. „Parking servis Nikšić” d.o.o.  je u 2025. godini poslovalo sa gubitkom u iznosu od 20.147,97 eura.
5. Radom „Parking servis Nikšić“ d.o.o. uveden je red u komunalnoj oblasti, parkiranje vozila na javnim parkiralištima, čime je postignuto ispunjenje osnovne funkcije ovog društva – regulacija i upravljanje saobraćajem u mirovanju tj. obavljanje poslova upravljanja javnim parkiralištima.

       Na osnovu datih ocjena Skupština je sa 17 glasova ,,za,, 11 glasova“ protiv,, i bez ,,uzdržanih,,  glasova, donijela sledeće
ZAKLJUČKE
       Usvaja se Izvještaj o radu „Parking servis Nikšić” d.o.o.  za 2025. godinu.
1.        Kako bi na opšte prihvatljiv način učestvovalo u regulaciji i upravljanju saobraćajem u mirovanju na teritoriji opštine Nikšić, a u cilju podizanja nivoa usluga neophodno je da „Parking servis Nikšić“ d.o.o.:
· Nastavi da istražuje potrebe korisnika usluga u cilju povećanja obima i kvaliteta usluga koje pruža građanima i privrednim subjektima;
· Izvrši organizaciono prilagođavanje, kao i unapređenje IT sistema i evidencije u cilju  ekonomičnosti, efikasnosti i efektivnosti rada;
· Radi na obuci kadra i stručnom usavršavanju u cilju kvalitetnog obavljanja radnih zadataka;
· U saradnji sa nadležnim organima lokalne uprave, državnim organima, pravnim i fizičkim licima, koja su zainteresovana za usluge ovog Društva, radi na valorizaciji novih javnih parkirališta i proširenju postojećih, u skladu sa planskim dokumentima, uz dopune Elaborata o parking zonama, dozvoljenom vremenu parkiranja, kategoriji motornih vozila koja se mogu parkirati  i načinu naplate naknade parkiranja na opštim i posebnim parkiralištima u Nikšiću, a čija je uzrada u toku;
· Nastavi aktivnosti na provođenju mjera štednje kroz racionalizaciju troškova. 

       Realizacijom ovih aktivnosti, a shodno postavljenim programskim zadacima, uz angažovanje svih raspoloživih kapaciteta, stvoriće se uslovi za povećanje prihoda i smanjenje troškova poslovanja Društva, što će doprinijeti boljim finansijskim efektima.
                                               

Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, dala sledeće:
OCJENE
1. Izvještaj o radu DOO „Autobuska stanica” Nikšić za 2025. godinu sadrži osnovne podatke o djelatnosti i organizaciji Društva, finansijske i fizičke pokazatelje ostvarenih rezultata sa uporednim podacima iz 2023. i 2024. godine i predstavlja realan prikaz njegovog poslovanja za prethodnu godinu.
2. Tokom izvještajnog perioda u Društvu je bio angažovan 21 zaposleni na neodređeno vrijeme, dok su 4 lica angažovana od 1. juna 2025. godine ugovorom o privremenim i povremenim poslovima i ugovorom o djelu, kako bi se obezbjedio 24-časovni rad i normalno funkcionisanje Društva u osnovnoj i dopunskoj djelatnosti.
       Funkciju organa upravljanja Društvom vršio je Odbor direktora. U posmatranom periodu Odbor je razmatrao sva pitanja koja su od značaja za rad i poslovanje DOO „Autobuska stanica” Nikšić i u tom pravcu donosio odgovarajuće odluke.
3. Društvo je tokom 2025. godine ostvarilo ukupan prihod 343.345,00 €, ukupan rashod od 323.517,00 € i završilo poslovnu 2025. godinu sa dobiti od 19.828,00 €. 
        U poređenju sa Programom rada za 2025. godinu, ukupan prihod od 343.345,00 €, ostvaren tokom 2025. godine, je manji od planiranog (440.825,41 €) za 97.480,41 € ili 22,12 %. U istom periodu ukupan rashod je iznosio 323.517,00 € i manji je od planiranog (436.151,10 €) za 112.634,10 € Ili 25,82 %. 
        Razlog za manji ostvareni prihod leži u činjenici da tokom 2025. godine nijesu nabavljena sredstva za obavljanje dodatnih djelatnosti (rampe za parking, bilbord i sl.) od kojih se očekivao značajan prihod.
        Ukupno ostvareni prihod od osnovne i dopunske djelatnosti u 2025. godini (343.345,00 €) veći je za 44.308,64 € u odnosu na 2024. godinu (299.036,36 €), odnosno za 14,8 % i to prihod od osnovne djelatnosti veći je za 30.405,75 €, odnosno za 10,4 %, dok je od dopunske djelatnosti veći za 13,902,89 €, odnosno za 185,58 %.
       Broj autobuskih linija u odnosu na 2024. godinu ostao je gotovo isti, 54 po danu, a pratio ga je blagi rast broja korisnika usluga Društva, što je uticalo na povećanje i svih stavki na prihodnoj strani od osnovne djelatnosti.
       Ukupan rashod u 2025. godini (323.517,00 €) veći je za 28.164,33 € ili 9,5% u odnosu na 2024. godinu (295.352,67 €). 
        Iz analitike se vidi da su troškovi neto plata veći zbog uvećanog obima poslovanja (stavljanje u funkciju novih djelatnosti), stimulansa za doprinose za rad i sl. Takođe, troškovi koji su pratili opremanje poslovne (ugostiteljske) jedinice – hostela od 30.168,15 € su znatno veći od ostvarenog prihoda u ovoj dopunskoj djelatnosti, koji je iznosio 15.274,85 €.
[bookmark: _Hlk225766892]      Od ostvarenih prihoda u 2025. godini izvršeni su neophodni radovi na tekućem održavanju objekta, dodatni radovi na uređenju prostorija u svrhu organizovanja ugostiteljskih usluga – hostela na I spratu poslovne zgrade i sl. 
      Tokom2025. godine izvršena je nabavka opreme za prilagođavanje radnog mjesta i uslova rada za lice sa invaliditetom u iznosu od 5.866,00 € (iznos refundiran od Fonda za profesionalnu rehabilitaciju i zapošljavanje lica sa invaliditetom).
4. Društvo je u 2025. godini redovno izmirivalo sve obaveze iz tekućeg poslovanja prema: prevoznicima, dobavljačima, Upravi prihoda i prema zaposlenima, kao i zaostale obaveze iz prethodnog perioda.

[bookmark: _Hlk233958874]         Na osnovu datih ocjena Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela sledeće
ZAKLJUČKE
     Usvaja se Izvještaj o radu DOO “Autobuska stanica” Nikšić za 2025. godinu.
1.  Neophodno je da DOO „Autobuska stanica“ Nikšić u narednom periodu:
- intezivno radi na daljoj stabilizaciji poslovanja, prije svega na realizaciji planiranih prihoda od osnovne djelatnosti, i povećanju prihoda od dopunske djelatnosti, prije svega od djelatnosti ugostiteljskih usluga – hostela,
- u saradnji sa nadležnim organima lokalne uprave intezivnije radi na razvijanju jedne od osnovnih djelatnosti Društva - linijskog prevoza putnika u gradskom i prigradskom saobraćaju,
- kontinuirano istražuje tržište u cilju povećanja obima i kvaliteta usluga koje pruža građanima i privrednim subjektima,
- unapređuje procese i odnose sa korisnicima usluga i dobavljačima, u cilju pružanja kvalitetne usluge po prihvatljivim cijenama, u skladu sa promjenama u poslovnom okruženju.

Skupština je sa 28 glasova ,,za,, bez glasova „protiv,, i bez ,,uzdržanih,,  glasova, donijela 
Lokalni akcioni plan
za zaštitu lica sa invaliditetom od diskriminacije i promociju  jednakosti za period 2026. -2030. godine.


       Skupština je sa 28 glasova ,,za,, bez glasova „protiv,, i bez ,,uzdržanih,,  glasova, donijela sledeći
ZAKLJUČAK
Usvaja se Izvještaj o radu Savjeta za saradnju lokalne samouprave i nevladinih organizacija za 2025. godinu.

      Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela sledeći
ZAKLJUČAK
Usvaja se Izvještaj o radu Savjeta za razvoj i zaštitu lokalne samouprave za 2025. godinu.
Skupština je sa 28 glasova ,,za,, bez glasova „protiv,, i bez ,,uzdržanih,,  glasova, donijela 
Odluku 
o imenovanju članova Žirija za dodjelu Nagrade oslobođenja za 2026. godinu u sastavu:

1. Radisav Marojević – za predsjednika 
Za članove/ice:
2. Tamara Ćalasan
3. Luka Spasojević
4. Petar Milatović
5. Mileta Milatović
6. dr Nada Krivokapić
7. dr medicine, spec. opšte hirurgije, subspec. endokrine hirurgije Dragutin Višnjić
8. dr Vladimir Bakrač
9. Jovan Nikčević 
       10.  Nikola Kovačević
              11.  Prof. Mirko Đurđevac


Skupština je sa 28 glasova ,,za,, bez glasova „protiv,, i bez ,,uzdržanih,,  glasova, donijela 
Odluku 
o imenovanju Komisije za Studentsku nagradu Opštine Nikšić za 2026. godinu, u sastavu:

1. Predsjednik – prof.dr Uglješa Urošević
Za članove/ice:
2. Dragana Mijušković 
3. Jelena Žugić
4. prof. Ana Jovanović 
5. Dajana Todorović


[bookmark: _Hlk233959820]Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela 
Odluku 
o imenovanju članova Skupštine DOO  „Agencije za upravljanje zaštićenim područjima opštine Nikšić“, u sastavu:
      Aleksandar Perović
        Gordana Perunović
        Veselin Luburić
        Ivan Krstajić 
        Miloš Džiknić 


[bookmark: _Hlk233960078]Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela 
Odluku 
o imenovanju dva člana Skupštine Vaterpolo kluba  „Sutjeska“ Nikšić, u sastavu:
1. Mileta Nikčević
2. Isidora Vilotijević

Skupština je sa 17 glasova ,,za,, 10 glasova „protiv,, i jednim ,,uzdržanim,,  glasom, donijela 
Odluku 
Odbora direktora „Parking servis Nikšić“ d.o.o. o imenovanju Mitra Goranovića za izvršnog direktora „Parking servis Nikšić“ d.o.o

Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela 
Odluku 
o davanju saglasnosti na Odluku Upravnog Odbora JP Sportski centar Nikšić o imenovanju Boška Draškovića za direktora


Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela 
Odluku 
o davanju saglasnosti na Odluku Savjeta JU Narodna biblioteka „Njegoš“ Nikšić  o imenovanju Liane Živković za direktoricu


[bookmark: _Hlk233960229]Skupština je sa 28 glasova ,,za,, bez glasova „protiv,, i bez ,,uzdržanih,,  glasova, donijela 
Odluku 
o izmjeni Odluke o određivanju odbornika koji prisustvuju sklapanju braka

Skupština je sa 28 glasova ,,za,, bez glasova „protiv,, i bez ,,uzdržanih,,  glasova, donijela 
Rješenje
o razrješenju dr Dragutina Višnjića i imenovanju Novaka Koprivice za člana Odbora za društvene djelatnosti


Skupština je sa 28 glasova ,,za,, bez glasova „protiv,, i bez ,,uzdržanih,,  glasova, donijela 
Rješenje
o  razrješenju dr Dragutina Višnjića i imenovanju Novaka Koprivice za člana Savjeta za prevenciju narkomanije


Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela

Rješenje
o imenovanju Jovana Krušića za člana Pozorišnog  savjeta JU Nikšikog pozorišta


Skupština je sa 17 glasova ,,za,, 11 glasova „protiv,, i bez ,,uzdržanih,,  glasova, donijela 
Rješenje
o izboru Filipa Bigovića za člana Savjeta JU Narodna biblioteka „Njegoš“ Nikšić

         Pošto je Skupština završila rad po utvrđenom dnevnom redu, predsjednica  Skupštine zaključila  je sjednicu u 18.45 časova.
        Sastavni dio zapisnika je video i tonski snimak sjednice Skupštine.

      S e k r e t a r k a                                                                                                     P r e d s j e d n i c a
      Ivana Šljukić, s.r.                                                                                             Milica Lalatović Žižić, s.r.

